Prodromus neapolitanae actiniarum faunae 



addito generalis actiniarum bibliograpliiae catalogo. 



Auetore 



Doct. Angelo Andres 



e Tirano Vallistellinae. 



Praefatio. 



Cum olim iconum, quae de actiniis neapolitanis extant, paucitatem 

 et defectus mecum in animo eonsiderarem et ingratum simul earum in- 

 terpretationis laborem experirer, intellexi pubblicae utilitatis futurum 

 opus, si, praestantis Gossei in anglicis actiniis exemplum utcumque se- 

 cutus, ad monographiam partenopearum perficiendam incumberem : hanc 

 enim ad stabiliendas species, praecavendosque errores certissimam esse 

 viam censui, quaeque ad cultiorem ex aequo penitioremque actiniarum 

 cognitionem duceret. — Tot exinde sobolis specimina colligenti. quae 

 Neapolis mare, haud in bis ut fertur pauperculum, suppeditat, ingens 

 brevi specierum copia innotuit, quas deinceps jam iconice et grapbice 

 descripsi : et, si quid dummodo navare et efficere possum, anatomice 

 quoque investigare pedetentim satago. — Nata sic sensim est series 

 haec, quae, extantibus et specierum certitudine, nisi omnia me fallunt, 

 et adumbrationum fidelitate, synonymorumque divitia locupletior est. 

 Et quam nunc ut Synopsin, tamquam futuri laboris promissionem, nor- 

 mamque in observando mihi et aliis non inutiliter praelucentem et 

 tamquam iconograpliici, quod molior, operis (in Zoologicae Stationis 

 Fauna et Flora edendi) prodromum, sistere in animum induxi. — 

 Enchiridion mole, formàque porro publici indignum, Horatiani »nonum 

 promatur in annum memor, nondum typis committerem nisi duplex 

 rerum necessitas (et ut, nempe, viris, quibus jure interest, pateat me 

 otiis non delectasse et ut propemodum doctissimi actinologiae cul- 

 tores me benevolenti animo sodalem excipiant et auxilio, quod ex- 

 posco, foveant) hoc non suadere modo sed poscere videretur. 



21* 



